Anna Teixidor Colomer (Figueres, 1978)

Periodista de TV3, doctora en Comunicació Social i llicenciada en Humanitats i Periodisme (UPF). És professora del Màster en Polítiques de Seguretat Global (UB) i coautora per el programa "30 minuts" de diversos reportatges a l'entorn de la mobilització gihadista i dels atemptats de Barcelona i Cambrils: "A la recerca del paradís", "Desarmar Estat Islàmic", "Abdelbaki Es-Satty: retrat d'un impostor", entre d'altres. També és autora dels llibres*Combatents en nom d'Al·là* i *Sense por de morir. Els silencis del 17A*, precisament, aquesta darrera publicació va ser la base per elaborar la sèrie documental "800 metros" per a Netflix, en què va participar com a directora d'investigació i l'obra va ser guardonada amb un Premi Ondas.

L'any 2012 va fer una primera incursió a l'entorn de l'explotació sexual arran de la mort d'una dona nigeriana a la Nacional-II del qual en va sortir el reportatge "Ivie Okundaye: una dona de carretera". El finançament de la beca Montserrat Minobis li ha de permetre aprofundir en aquesta  temàtica i aproximar-se a les dones en situació de pobresa i d'origen migrant que estan essent explotades sexualment a les carreteres de la zona fronterera.